སློབ་གྲྭའི་ཟུར་གྱི་གྲོང་ཚོའི་སྨན་ཁང་ནང་སློབ་གྲྭ་དང་འདྲ་བར་སྡོང་པོ་དང་མེ་ཏོག་སྣ་ཚོགས་བཙུགས་ཡོད་ལ།སྡོང་པོའི་བསིལ་གྲིབ་འོག་ནང་པ་ཁ་ཤས་རྐུབ་བཀྱག་ཐོག་འཁོད་པ་དང་།སྨན་ཆུ་བླུགས་པའི་ཤེལ་དམ་སྡོང་པོའི་ཡལ་གའི་ཐོག་བཀལ་ཡོད་པ་རེད།ཨེམ་རྗེ་དབང་འདུས་ཀྱི་ནད་པ་ཁ་ཤས་ལ་སྨན་ཁབ་རྒྱག་བཞིན་མཆིས།ལམ་འགྲམ་གྱི་ཚོང་ཁའང་འགན་གཙང་བླངས་པའི་ཚོང་པ་ཉི་མས་ཟས་སྣའི་རིགས་དང་།གྱོན་ཆས།ད་དུང་ཐ་མག་དང་ཆང་རགསློབ་ཆས་འབྲི་དེབ་དང་སྨྱུ་གུ་སྣ་ཚོགས་སོགས་འཚོང་བར་བྲེལ།སྨན་ཁང་དང་སློབ་གྲྭའི་རྒྱལ་སྒོའི་འགྲམ་ནས་ཨར་འདམ་གྱི་རྒྱུ་ཆས་བསྐྲུན་པའི་ཡུར་བུ་རྒྱ་ཆེ་ཞིང་གཏོང་ཟབ་པ་དེ་མ་གིའི་པ་ཏྲའི་རིས་ལྟར་བཀྲ་བའི་ཞིང་ཐང་གི་ཕྱོགས་སུ་བསྲིངས་ཞིང་།ཡར་འགོ་ཐད་ཀར་གཞུང་ཆུ་སྔོན་པོ་དང་འབྲེལ་ནས་ཡུར་བུའི་ནང་ཆུ་ཤག་ཤག་ཏུ་རྒྱུ།ཞིང་ཐང་ན་གྲོ་ནས་སྲན་གསུམ་གྱི་འབྲུ་རིགས་སྣ་ལྔའི་ལོ་ཏོག་བསིལ་རླུང་གིས་བསྐྱོད་ནས་མགོ་ལྕོག་ལྡེམ་པ་དང་།ཞིང་ཁར་རྩྭ་ངན་འཐོག་མཁན་དང་།ཞིང་ཆུ་འདྲེན་མཁན་སོགས་སྣང་།